section_heading: Kolekcija
paragraph_text: Scipione Borghese je bio rani mecena Berninija<ref>Web Gallery of Art, image collection, virtual museum, searchable database of European fine arts (1100–1850) Pristupljeno 20. kolovoza 2017. i veliki kolekcionar Caravaggiovih djela, zbog čega vila Borghese posjeduje ključna djela ovih umjetnika koji se smatraju za najutjecajnije umjetnike baroka. Danas Galleria Borghese posjeduje znatnu kolekciju antičkih umjetnina (kao što je „mozaik gladijatora” pronađen na Borghese imanju u vili Casilina izvan Rima 1834.), te renesansnih i neoklasicističkih djela, izloženih u 22 prostorije na dva kata. Od umjetnika koji su predstavljeni, ističu se: Leonardo da Vinci (Leda,1515. – 1520.), Rafael (Portret dame s jednorogom 1506. i Skidanje s križa 1507.), Tizian (Nebeska i zemaljska ljubav 1513.), Caravaggio (Fanciullo con canestro di frutta, Bacchino malato, Narcis, Judita i Holoferno, Madonna dei Palafrenieri, David s Golijatovom glavom i Sveti Jeronim), Bernini (Amaltea, Eneja, Anhis i Askanios, Pluton i Proserpina, David, Apolon i Dafna i Istina) i Rubens (Skidanje s križa 1601. i Suzana na kupanju'' 1607.).